Muumi (mumin) on suomenruoččilazen kirjuttajan da taidoilijan Tove Janssonan luajittu suarnuolendoloin laji. Tundietuimbii muumihahmoloi on Muumipeigoi, kudai eläy omassah huolettoman da šeikkailunhimozen muumiperehen kel Muumitalois Muuminotkos. Jansson kirjutti ruočin kielel mondu Muumi-kirjua. Kaikes suomelazes lapsienkirjalližuos niilöi ylen äijäl suvaijah da kiännetäh. Muumi-kirjoi on kiännetty 43 eri kielele, da niilöin pohjalpäi on luajittu kui kirjoi da sarjukoomiksoi, mugai mul’tfil’mua, interaktiivistu kirjua, mondu ozutelmua dai ouperu. Muumiloin nouzendah muailmankuulužuoh äijän vaikutettih sežo Tove da Lars Janssonan Muumi-sarjukoomiksat, kudamii jullattih vuvves 1954 ezmäi ""The Evening News"" — gazietas Londonas da myöhembäh 40 muas 20 miljounale lugijale. Ylen kannatetut muumit ollah Japounies.